Na temelju članka 76. stavka 3. i članka 81. stavka 3 Zakona o proračunu (NN144/21) i Pravilnika o polugodišnjem i godišnjem izvještaju o izvršenju proračuna i financijskog plana (NN85/23), Zavod za javno zdravstvo Koprivničko križevačke županije donosi:


POLUGODIŠNJI IZVJEŠTAJ O IZVRŠENJU FINANCIJSKOG PLANA
ZAVODA ZA JAVNO ZDRAVSTVO KOPRIVNIČKO KRIŽEVAČKE ŽUPANIJE ZA 01.01. – 30.06.2026. GODINE 
	 
Polugodišnji izvještaj o izvršenju financijskog plana sukladno Pravilniku sadrži:
1. Opći dio financijskog plana koji se sastoji od:
1.1. Sažetak Računa prihoda i rashoda i Računa financiranja s prikazom ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije,
 1.2. Račun prihoda i rashoda prikazan prema ekonomskoj klasifikaciji, prema izvorima financiranja te rashodi prema funkcijskoj klasifikaciji,
1.3. Računa financiranja prikazan prema ekonomskoj klasifikaciji i prema izvorima financiranja  (Zavod za javno zdravstvo Koprivničko križevačke županije nije ostvario primitke od financijske imovine i zaduživanja, kao ni izdatke za financijsku imovinu i otplate zajmova u 2026. godini, te se ne prikazuje izvještaj Računa financiranja);
2. Posebni dio financijskog plana po organizacijskoj i programskoj klasifikaciji po izvorima financiranja i ekonomskoj klasifikaciji;

3. Obrazloženje općeg i posebnog dijela izvještaja o izvršenju financijskog plana:
3.1. Obrazloženje općeg dijela izvještaja o izvršenju financijskog plana – ostvarenje prihoda, 
rashoda, primitaka i izdataka te obrazloženje ostvarenog prijenosa sredstava iz prethodne godine i prijenosa sredstava u slijedeću godinu/razdoblje.
3.2.Posebni izvještaj – izvještaj o zaduživanju na domaćem i stranom tržištu novca i kapitala. 

3. OBRAZLOŽENJE OPĆEG I POSEBNOG DIJELA IZVJEŠTAJA O IZVRŠENJU FINANCIJSKOG PLANA

3.1. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Prihodi i primici Zavoda za javno zdravstvo Koprivničko-križevačke županije za razdoblje 01.01.2026. - 30.06.2026. sastoje se od prihoda poslovanja i iznose 1.938.075 eura što je 45 % od planiranog godišnjeg iznosa te 4 % više u odnosu na isto razdoblje prethodne godine. 
Rashodi i izdaci Zavoda za javno zdravstvo Koprivničko-križevačke županije za razdoblje 01.01.2026. - 30.06.2026. iznose 1.612.829 eura što je 25 %  planiranog godišnjeg iznosa te 3 % više u odnosu na isto razdoblje prethodne godine. Sastoje se od  rashoda poslovanja u iznosu od 1.608.627 eura te od rashoda za nabavu nefinancijske imovine u iznosu od 4.202 eura.
Temeljem rezultata poslovanja ukupan višak prihoda raspoloživ u 2026. godini iznosi 2.054.572 eura i raspoređen je za financiranje rashoda poslovanja u 2026. godini. Sastoji se od prenesenog viška iz prethodnih godina u iznosu od 1.707.204 eura i viška iz 2025. godine u iznosu od 347.363 eura. Struktura viška prema izvorima financiranja:
· Vlastiti prihodi poslovanja u iznosu od 621.533 eura
· Prihodi za posebne namjene (HZZO) u iznosu od 1.361.524 eura
· Pomoći u iznosu od 71.515 eura

Višak prihoda ostvaren u prvih šest mjeseci u iznosu je od 325.246 eura.


Prihodi poslovanja – za razdoblje 01.01.2026. - 30.06.2026. iznose 1.938.075 eura što čini 45 % u odnosu na planirani iznos od 4.306.010 eura.
Sastoje se od:

Pomoći iz inozemstva i od subjekata unutar općeg proračuna (skupina 63)
· planirane su u iznosu od 987.000 eura. Njihovo ostvarenje za razdoblje 01.01.2026. - 30.06.2026. iznosi 310.140 eura što je 31 % planiranog godišnjeg iznosa.
Sastoje se od Pomoći od izvanproračunskih korisnika, Pomoći proračunskim korisnicima iz proračuna koji im nije nadležan i Pomoći iz državnog proračuna temeljem prijenosa EU sredstava.
Pomoći proračunskim korisnicima iz proračuna koji im nije nadležan - Zavod je u 2026. godini  na navedenoj poziciji ostvario prihod u iznosu od 283.575 eura. Navedeni prihod odnosi se na zaprimljena cjepiva u 2026. godini za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom, a distribuirana od strane Hrvatskog zavoda za javno zdravstvo. Knjižena su sukladno Uputi o provođenju knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo izdanoj od strane Ministarstva financija 05. studenog 2024. godine. 
U 2025. ostvareni su prihodi u iznosu od 362.123 eura što znači da smo u prošloj godini u istom periodu zaprimili više cjepiva.
Pomoći iz državnog proračuna temeljem prijenosa EU sredstava - odnose se na uplate HZZ - Ured za financiranje i ugovaranje projekata EU za troškove specijalizacije dva specijalizanta – dr. Č. T. za specijalizaciju iz epidemiologije, te dr. D. T. za specijalizaciju iz kliničke mikrobiologije. U prvih šest mjeseci ostvarene su u iznosu od 26.564 eura.
U 2025. godini uplate za troškove specijalizacije navedenih specijalizanta iznosili su 39.118 eura. Smanjenje za 32 % u 2026. godini vezano je uz broj uplata od strane HZZ - Ureda za financiranje i ugovaranje projekata EU (u 2026. godini izvršene su 3 uplate dok su u 2025. godini izvršene 4 uplate).

Prihodi od imovine (skupina 64)
· planirani su u iznosu od 1.010 eura i obuhvaćaju prihod od kamata te prihod od dividendi na dionice. Njihovo ostvarenje za razdoblje 01.01.2026. - 30.06.2026. iznosi 0,51 eura i obuhvaća prihod od kamata. Ostvarenje za isto razdoblje 2025. godine iznosilo je 2,90 eura prihoda od kamata.



Prihodi od upravnih i administrativnih pristojbi, pristojbi po posebnim propisima i naknada (skupina 65) 
· planirani u iznosu od 175.000 eura i obuhvaćaju prihode od dopunskog osiguranja HZZO, dopunskog osiguranja ostali (vanjska osiguranja) i prihoda participacije za mikrobiološke usluge. Njihovo ostvarenje za razdoblje 01.01.2026. - 30.06.2026. iznosi 95.176 eura dok je u 2025. godini za isto razdoblje njihovo ostvarenje iznosilo 86.735 eura. 
Prihodi od prodaje proizvoda i roba te pruženih usluga i prihodi od donacija (skupina 66)
· planirani su u iznosu od 1.000.000 eura. Njihovo ostvarenje za razdoblje 01.01.2026. - 30.06.2026. iznosi 633.379 eura dok je ostvarenje za isto razdoblje 2025. godine iznosilo 480.829 eura. Povećanje od 32% u odnosu na prošlo razdoblje je rezultat povećanja broja usluga.
Prihodi iz nadležnog proračuna i od HZZO-a na temelju ugovornih obveza  (skupina 67)
· planirani su u iznosu od 2.140.000 eura. Njihovo ostvarenje za razdoblje  01.01.2026. - 30.06.2026. iznosi 898.622 eura dok je ostvarenje za isto razdoblje 2025. godine iznosilo 888.631 eura. U odnosu na isto razdoblje prošle godine viši su za 1 %.
Sastoje se od: Prihodi iz nadležnog proračuna za financiranje redovne djelatnosti proračunskih korisnika i Prihodi od HZZO-a na temelju ugovornih obveza.
Prihodi iz nadležnog proračuna za financiranje redovne djelatnosti proračunskih korisnika – u 2026. godini ostvareni su iznosu od 18.236 eura. Odnose se na prihod Županije za provođenje projekta Monitoring kojim se kontrolira zdravstvena ispravnost vode za ljudsku potrošnju iz javne vodoopskrbne mreže i vodocrpilišta lokalnih vodovoda te prate invazivne vrste komaraca na području Koprivničko-križevačke županije.
U 2025. godini ostvareni su u iznosu od 20.100 eura
Prihodi od HZZO-a na temelju ugovornih obveza - u 2026. ostvareni su u iznosu od 880.386 eura. Obuhvaćaju uplate glavarina, uplate za provedene mikrobiološke usluge i pripravnost. 
U 2025. godini prihodi su ostvareni u iznosu od 868.531 euro. 
Kazne, upravne mjere i ostali prihodi (skupina 68)
· planirani su u iznosu od 3.000 eura. Njihovo ostvarenje za razdoblje  01.01.2026. - 30.06.2026. iznosi 757 eura dok je ostvarenje za isto razdoblje 2025. godine iznosilo 3.624 eura.


Prihodi od prodaje nefinancijske imovine – za razdoblje 01.01.2026. - 30.06.2026. nisu ostvareni međutim planirani su u iznos od 6.000 eura.


Rashodi poslovanja za razdoblje 01.01.2026. - 30.06.2026. iznose 1.608.627 eura što čini 32 % u odnosu na planirani iznos od 5.095.301 eura.
 Sastoje se od:
Rashodi za zaposlene (skupina 31)
· za 2026. godinu planirani su u iznosu od 2.995.809 eura. Njihovo ostvarenje za razdoblje 01.01.2026. - 30.06.2026. iznosilo je 1.060.758 eura dok je ostvarenje za isto razdoblje 2025. godine iznosilo 1.029.688 eura. Ostvarenje u 2026. godini čini 35 % planiranog godišnjeg iznosa, a u odnosu na isto razdoblje prošle godine više je za 3 % .
Plaće (bruto) – u 2026. godini iznose 880.900 eura dok su u 2025. iznosile 863.149 eura što je povećanje od 2 % ili u apsolutnom iznosu od 17.751 eura. Do povećanja je došlo zbog povećanja osnovice plaće zbog primjene Odluke o visini osnovice za obračun plaće u javnim službama u 2025. godini (NN 155/2024) i Odluke o visini osnovice za obračun plaće u javnim službama u 2026. godini (NN 11/2026).
Doprinosi na plaće – u 2026. godini ostvareni su u iznosu od 145.348 eura dok su u istom razdoblju 2025. godine iznosili 140.958 eura. Povećanje od 3 % odnosno u apsolutnom iznosu 4.390 eura vezano je također uz primjenu Odluke o visini osnovice za obračun plaće u javnim službama u 2025. godini (NN 155/2024) i Odluke o visini osnovice za obračun plaće u javnim službama u 2026. godini (NN 11/2026).  
Materijalni rashodi (skupina 32) 
· za 2026. godinu planirani su u iznosu od 2.095.693 eura. Njihovo ostvarenje za razdoblje 01.01.2026. - 30.06.2026. iznosi 547.556 eura dok je ostvarenje za isto razdoblje 2025. godine iznosilo 507.827 eura. Ostvarenje u 2026. godini čini 26 % planiranog godišnjeg iznosa, a u odnosu na isto razdoblje prošle godine više je za 8 % i obuhvaća:
Naknade troškova zaposlenicima - u 2026. godini ostvareni su u iznosu od 25.375 eura dok su u istom razdoblju 2025. godine iznosili 23.998 eura te bilježe porast od 6 % odnosno u apsolutnom iznosu od 1.377 eura. Povećanje je vezano uz veći broj službenih putovanja vezanih za stručno usavršavanje zaposlenika u odnosu na 2025. godinu.
Rashodi za materijal i energiju – u 2026. godini ostvareni su u iznosu od 153.624 eura  dok su istom razdoblju 2025. godine iznosili 156.417 eura. Smanjenje od 2%  odnosno u apsolutnom iznosu od 2.792 eura objašnjeno je u nastavku.
Uredski materijal i ostali materijalni rashodi - u 2026. godini ostvareni su u iznosu od 8.263 eura dok su u istom razdoblju 2025. godine iznosili 10.257 eura. Smanjenje za 19 % odnosno u apsolutnom iznosu od 1.994 eura vezano je najvećim dijelom uz nabavu tonera i materijala za higijenske potrebe  po povoljnijoj cijeni.
Energija - u 2026. godini troškovi vezani uz energiju ostvareni su u iznosu od 15.494 eura dok su u istom razdoblju 2025. godine iznosili 13.906 eura. Povećanje od 11 % posljedica je povećanja cijena energenata.
Sitni inventar i auto gume - u 2026. godini ostvareni su u iznosu od 1.491 eura dok su u istom razdoblju 2025. godine iznosili 2.472 eura. Do smanjenja je došlo budući da je u 2026. godini nabavljeno manje sitnog inventara u odnosu na prošlu godinu. Navedeni inventar odnosi se na manje laboratorijske uređaje potrebne za svakodnevni rad.
Službena, radna i zaštitna odjeća i obuća - u 2026. godini ostvareni su u iznosu od 2.838 eura dok su u istom razdoblju 2025. godine iznosili 261 eura. Do povećanja je došlo budući da je u 2026. godini nabavljena obuća za rad u laboratoriju i na terenu.
Rashodi za usluge – u 2026. godini ostvareni su u iznosu od 130.931 eura dok su u 2025. iznosili 103.567 eura. Povećanje od 26 % odnosno u apsolutnom iznosu od 27.364 eura objašnjeno je u nastavku. Značajnija odstupanja vezana su uz:
Usluge telefona, interneta, pošte i prijevoza - u 2026. godini ostvarene su u iznosu od 11.841 eura dok su u istom razdoblju 2025. godine iznosile 8.5867 eura. Povećanje je vezano uz uslugu fiskalizacije računa (za cijelu 2026. godinu).
Usluge tekućeg i investicijskog održavanja - u 2026. godini ostvarene su u iznosu od 27.359 eura dok su u istom razdoblju 2025. godine iznosile 23.918 eura. U odnosu na 2025. godinu ostvareno je povećanje od 14 % odnosno u apsolutnomu iznosu od 3.441 eura. Povećanje je najvećim dijelom vezano uz više cijene preventivnih servisa.
Usluge promidžbe i informiranja – u 2026. godini ostvarene su u iznosu od 1.678 eura dok u 2025. godini navedenih usluga u izvještajnom razdoblju nema. Usluge su vezane uz objavu natječaja za imenovanje ravnatelja Zavoda za javno zdravstvo Koprivničko-križ. županije objavljenog  u Narodnim novinama i oglašavanje postupka javne nabave na EOJN.
Komunalne usluge - u 2026. godini ostvarene su u iznosu od 17.223 eura dok su u istom razdoblju 2025. godine iznosile 11.932 eura. U odnosu na 2025. godinu ostvareno je povećanje od 44 % odnosno u apsolutnomu iznosu od 5.290 eura. Povećanje je vezano uz povećanje cijene zbrinjavanja infektivnog otpada kao i povećanje Komunalne naknade.
Zdravstvene i veterinarske usluge - u 2026. godini ostvarene su u iznosu od 22.244 eura dok su u istom razdoblju 2025. godine iznosile 14.087 eura. Povećanje u odnosu na 2025. godinu rezultat je većeg broja ispitivanih uzoraka od kojih dio ispitivanja sukladno zakonskoj regulativi provodi referentni laboratorij.
Intelektualne i osobne usluge - u 2026. godini ostvarene su u iznosu od 12.296 eura dok su u istom razdoblju 2025. godine iznosile 13.298 eura. U odnosu na 2025. godinu ostvareno je smanjenje od 8% odnosno u apsolutnom iznosu od 1.003 eura. U 2026. godini nisu prikazani rashodi vezani uz obavljanje poslova unutarnje revizije u Zajedničkoj jedinici za unutarnju reviziju u sustavu zdravstva KKŽ budući da je prestala s obavljanjem poslova 31.03.2025. godine.
Računalne usluge - u 2026. godini ostvarene su u iznosu od 10.890 eura dok su u istom razdoblju 2025. godine iznosile 7.953 eura. U odnosu na 2025. godinu ostvareno je povećanje od 37 % odnosno u apsolutnomu iznosu od 2.937 eura prvenstveno zbog troškova dodatnih računalnih usluga vezanih uz rad u Riznici.
Rashodi lijekova i potrošnog medicinskog materijala kod zdravstvenih ustanova – u 2026. godini ostvareni su u iznosu od 217.107 eura dok su u 2025. godini iznosile 208.509 eura. Odnose se na rashode za utrošena cjepiva dobivena od Hrvatskog zavoda za javno zdravstvo za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom.
Ostali nespomenuti rashodi poslovanja - u 2026. godini ostvareni su u iznosu od 20.519 eura dok su u istom razdoblju 2025. godine iznosili 15.337 eura. Obuhvaćaju Naknade za rad predstavničkih i izvršnih tijela, povjerenstva i sl., Premije osiguranja, Reprezentaciju, Članarine i norme, Pristojbe i naknade te Ostale nespomenute rashode poslovanja. U odnosu na 2025. godinu ostvareno je povećanje od 34 % odnosno u apsolutnomu iznosu od 5.182 eura koje je objašnjeno u nastavku:
Naknade za rad predstavničkih i izvršnih tijela - u 2026. godini ostvarene su u iznosu od 10.378 eura dok su u istom razdoblju 2025. godine 5.082 eura. Povećanje u odnosu na prošlogodišnje razdoblje nastalo je zbog povećanja iznosa naknade. 
Reprezentacija - u 2026. godini ostvareni su u iznosu od 1.521 eura dok u istom razdoblju 2025. godine iznose 929 eura. Povećanje u odnosu na prošlogodišnje razdoblje nastalo je zbog knjiženja dva računa Podravka d.d. koji se odnose na prosinac 2025. godine (zaprimljeni u lipnju 2026. godine) i iznose od 733,33 eura.
Pristojbe i naknade - u 2026. godini ostvarene u iznosu od 3.348 eura dok su u istom razdoblju 2025. godine iznosile 3.677 eura. Unatoč povećanju naknade poslodavca zbog nezapošljavanja osoba s invaliditetom u 2026. godini došlo je do smanjenja u odnosu na prošlu godinu za 9 % zbog uplate I. rate Spomeničke rente Gradu Koprivnici u lipnju 2025. godine. U 2026.  godini navedena uplata nije proveden u ovom izvještajnom razdoblju.
Ostali nespomenuti rashodi poslovanja - u 2026. godini ostvareni su u iznosu od 1.783 eura dok su u istom razdoblju 2025. godine iznosili 2.217 eura. U 2026. godini najvećim dijelom odnose se na naplatu jamstva za ozbiljnost ponude (bjanko zadužnice predane u javnom natječaju za nabavu usluge analize vezane uz monitoring vodocrpilišta i vodoopskrbne mreže objavljenom od strane Zavoda za javno zdravstvo Međimurske županije) dok su se u 2025. godini odnosili na trošak dostave.
Financijski rashodi (skupina 34)
· za 2026. godinu planirani u iznosu od 3.800 eura. Njihovo ostvarenje za razdoblje 01.01.2026. - 30.06.2026. iznosi 312 eura dok im je ostvarenje u istom razdoblju 2025. godine iznosilo 474 eura. Obuhvaćaju Bankarske usluge i usluge platnog prometa. Obuhvaćaju Bankarske usluge i usluge platnog prometa. Smanjenje u 2026. godini od 44 % vezano je uz izdavanje bankarskih garancija u postupcima javne nabave u 2025. godini.


Rashodi za nabavu nefinancijske imovine planirani su u iznosu od 1.271.281 eura, a ostvareni u iznosu 4.202 eura. Sastoje se od:
Rashodi za nabavu neproizvedene dugotrajne imovine (skupina 41)
· za 2026. godinu planirani su u iznosu od 3.300 eura. Odnose se na kupnju licenci potrebnih za rad na računalu. Njihovo ostvarenje za razdoblje 01.01.2026. - 30.06.2026. iznosi 276 eura dok ostvarenja za isto razdoblje 2025. godine nije bilo. 
Rashodi za nabavu proizvedene dugotrajne imovine (skupina 42)
· za 2026. godinu planirani su u iznosu od 1.267.981 eura. Njihovo ostvarenje za razdoblje 01.01.2026. - 30.06.2026. iznosi 3.926 eura dok je ostvarenje za isto razdoblje 2025. godine iznosilo 34.870 eura. Odnose se na kupnju laboratorijskih i medicinskih uređaja potrebnih za provedbu redovne djelatnosti. 


Stanje novčanih sredstava na računu Zavoda za javno zdravstvo Koprivničko-križevačke županije:
Zavod je tijekom 2026. godine poslovao putem podračuna HR2323860021552003639 otvorenog kod Podravske banke d.d. od strane Županije, u sustavu Riznice. 
Stanje na navedenom računu prikazano je u tablici:
	Račun/podračun
	Stanje na 1.1.2026./ €
	Stanje na 30.06.2026./ €

	Podračun HR2323860021552003639
	2.179.286,00
	2.438.945,55




Prihodi prema izvorima financiranja u 2026. godini - prikazuju da se Zavod za javno zdravstvo najviše financira iz prihoda za posebne namjene, odnosno prihoda od HZZO-a temeljem ugovornih obveza u iznosu od 975.562 eura što je 50 % ukupnih ostvarenih prihoda. Zatim slijedi financiranje iz vlastitih prihoda u iznosu od 634.137 eura što je 33 % ukupno ostvarenih prihoda. Slijede financiranje iz izvora pomoći u iznosu od 310.140 eura što je 16 % ukupno ostvarenih prihoda te financiranje iz općih prihoda i primitaka u iznosu od 18.236 eura što je 1 % ukupno ostvarenih prihoda. 
Sukladno ostvarenim prihodima pokrivaju se i rashodi.

Rashodi prema funkcijskoj klasifikaciji smješteni su u zdravstvo i izvršeni su za prvih šest mjeseci 2026. godine u iznosu od 1.612.829 eura što je 25 % u odnosu na plan.

3.2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Zavod za javno zdravstvo nema zaduženja na domaćem i stranom tržištu novca i kapitala na dan 30. lipnja 2026. godine.





U Koprivnici, 23.7.2026. 

Bilješke sastavila:	         Ravnateljica Zavoda:
Nikolina Gazdek, dipl. oec.                                                  dr. med. Lana Šepec, spec. kliničke  								                       mikrobiologije

